நந்தி திருவடி நான்தலை மேற்கொண்டுபுந்தியின் உள்ளே புகப்பெய்து போற்றிசெய்தந்தி மதிபுனை அரனடி நாள்தொறும்சிந்தைசெய் தாகமம் செப்பலுற் றேனே. செப்புஞ் சிவாகமம் என்னும்அப் பேர்பெற்றும்அப்படி நல்கும் அருள்நந்தி தாள்பெற்றுத்தப்பிலா மன்றில் தனிக்கூத்துக் கண்டபின்ஒப்பிலா எழுகோடி யுகமிருந் தேனே. இருந்தஅக் காரணம் கேள்இந் திரனேபொருந்திய செல்வப் புவனா பதியாம்அருந்தவச் செல்வியைச் சேவித்து அடியேன்பரிந்துடன் வந்தனன் பத்தியி னாலே. சதாசிவந் தத்துவம் முத்தமிழ் வேதம்மிதாசனி யாதிருந் தேன்இன்ற காலம்இதாசனி யாதிருந் தேன்மனம் நீங்கிஉதாசனி யாதுடனே உணர்ந் தோமால். மாலாங்க னேஇங்கு யான்வந்த காரணம்நீலாங்க மேனியள் நோ஢ழை யாளொடுமூலாங்க மாக மொழிந்த திருக்கூத்தின்சீலாங்க வேதத்தைச் செப்பவந் தேனே. நோழை யாவாள் நிரதிச யானந்தப்பேருடை யாளென் பிறப்பறுத்து ஆண்டவள்சீருடை யாள்சிவன் ஆவடு தண்டுறைசீருடை யாள்பதம் சேர்ந்திருந் தேனே. சேர்ந்திருந் தேன்சிவ மங்கைதன் பங்கனைச்சேர்ந்திருந் தேன்சிவன் ஆவடு தண்டுறைசேர்ந்திருந் தேன்சிவ போதியின் நீழலில்சேர்ந்திருந் தேன்சிவன் நாமங்கள் ஓதியே. இருந்தேன் இக்காயத்தே எண்ணிலி கோடிஇருந்தேன் இராப்பகல் அற்ற இடத்தேஇருந்தேன் இமையவர் ஏத்தும் பதத்தேஇருந்தேன் என்நந்தி இணையடிக் கீழே.